Premierul Marcel Ciolacu a lansat, joi, înaintea ședintei de guvern, un avertisment extrem de dur la adresa polițiștilor, potrivit Realitatea PLUS: dacă sunt acuzați de fapte de corupție, riscă sa-și piardă pensia specială.
„Dacă politiștii sunt acuzați de fapte de corupție, să își piardă pensia specială!” Avertismentul vine din partea premierului Marcel Ciolacu.
Înainte de ședința de guvern de astăzi, șeful Executivului a mai abordat și subiectul protestului angajațiilor de la Secretariatul General al Guvernului și din aparatul de lucru al premierului.
Reamintim ca marți, Ministerul Muncii a publicat un proiect de Ordonanță de Urgență prin care acordă o creștere salarială de 10% unor categorii de bugetari care au reclamat inechități față de alți salariați la stat.